
JURAJ MULIH 
I NJEGOV »POSEL APOŠTOLSKI« (1742). 


Odlučnu pobudu za ovaj članak dao je razlog, koji ću kao 
praktički zaključak iznijeti na kraju; nuzgredni je pak razlog ili 
povod okolnost, što se ove godine navršuje drugo stoljeće, otkad 
je ugledao svijetlo »Posel Apoštolski« (»P. A.«), utjecajem i vri- 
jednošću jedno od najznatnijih vjerskih djela stare književnosti 
hrvatske. Da najprije reknemo koju o njegovu piscu.! 

Teško da je ikad jedan Hrvat, zajedno govorom i perom, 
toliko djelovao i postigao u radu za vjersko-moralni preporod ve- 
likog dijela hrvatskoga naroda, koliko Turopoljac iz Hrašća 
9. Juraj Mulih. Blizu 30 godina obilazio je »apoštolski misionar« 
hrvatskom zemljom, a zalazio je i k Hrvatima onkraj Dunava i 
Drave. Bilo je, kanda se vraćahu vremena onih velikih propovjed- 
nika na izmaku Srednjega vijeka, koji su bogodanom riječju i 
primjerom sveta života izazivali vjerska gibanja rijetko viđenih 
razmjera, duhovni preporod sela, gradova, čitavih krajeva. Gdje 
bi se pročulo, da dolazi »sveti Otac Juraj«, grnule su tisuće, da 
ga čuju, da s njim plaču, da okaju grijehe, ostave zablude i da 
začnu nov život dostojan kršćanina; izmiruju se obitelji godinama 
razdvojene vrelom mržnjom, vraća se tuđe dobro prisvojeno pre- 
varom, krađom, otimačinom, uklanjaju se sablazni, uči se kršćan- 
ski nauk, budi se pobožnost i kršćanska dobrotvornost, uvode se 
kršćanski običaji i crkvena društva. Nije Mulih tih takovih i toli- 
kih uspjeha postigao samo tim, što je bio od naravi veoma nadaren, 
rođeni pučki besjednik, dobro obrazovan, oštra zapažanja: isto to- 
liko, ako ne i više, djelovao je on svojim dubokim etosom, svetač- 
kim životom, koji je prosijevao iz njegova bića, ma da je još toliko 
skromnošću i poniznošću sakrivao velike vrhunaravne darove, ko- 
jima ga je Gospodin Bog opsipao. Bio je muž molitve i pokore. 
Na misijama spavao bi u kakvoj pojati ili kukavnoj kolibi, da mog- 
ne, ne smetajuć nikoga, što ranije uraniti i poći ispovijedati na- 


* rod, koji već u cik zore opsjedaše njegovu ispovjedaonicu. Sva mu 


je duša gorjela ljubavlju za bližnjega i za vječni spas duša; ta 
ljubav, pa jako tjelesno zdravlje omogućile su mu da podnese sil- 


* O životu i radu J. Muliha gl. studija o. Josipa Badalića u S Vižisna 
i Prinosima« 5 (1935) str. 93—126. 


ni napor ispovijedanja i propovijedanja, Sate i sate strpljivo bi 
slušao ispovijedi, ponajviše seljačkog svijeta, a po više bi puta 
na dan propovijedao i u kršćanskom nauku poučavao. 

Neumorni i požrtvovni poslenik umro je tako rekavši kao 
vitez na bojištu: na Silvestrovo godine 1754. izrekao je navečer 
u crkvi sv. Katarine u Zagrebu propovijed o dobročinstvima prim- 
ljenim od Gospodina Boga minule godine i otpjevao s narodom 
»Tebe Boga hvalimo«, Kad se poslije večernjice vratio u svoju 
sobu, napadoše ga srčani grčevi, te on osjećajući, da mu je žiću 
došao kraj, zatraži sveta Otajstva i vrlo ih pobožno primi u na- 
zočnosti Otaca i braće, koje bješe pozvao da se s njima na rastan- 
ku bratski oprosti. Uz molitve dragih drugova preminu još iste 
noći. 

Po običaju mrtvo mu tijelo bi izloženo u kolegiju. Glas o 
nenadanoj smrti velikog misionara munjevitom se brzinom prosuo 
gradom i okolicom, pa je sva sila naroda, čak iz udaljenih sela, 
nagrnula da ga još jednom vidi i da se, kako veli pisac nekro- 
loga, na pogled pokojnika utvrdi u kreposti, koju su naučili od 
njega živa. Kako je iz zagrebačke okolice pritjecalo sve više svi- 
jeta, da se oprosti s dragim prijateljem i dobrotvorom svojih duša, 
na molbu mnogih vjernika i gradskoga poglavarstva bude mrtvo 
tijelo izloženo u crkvi sv. Katarine. Zajamčeno je, da su o. Jurja 
još za života nazivali svetim, a poslije smrti mu se i molili.“ 
Ne zna se, da li se sačuvao portret napravljen nakon njegove 
smrti. 

2. — Mulih svakako ide u red najvećih hrvatskih misionara 
svih vjekova, zajedno s dva svoja nešto samo starija redovnička 
druga, a to su Oci: Ardelij della Bella (+ 173/) i 

Bernard Zuzeri (Zuzorić, # 1762). Njih je nadvisio obi- 
latim književnim radom (oko 20 knjiga), po kojem je Mulih uz 
Pavlina Gašparoti-a najplodniji kajkavski pisac XVIII. sto- 
ljeća. Za njega vrijedi poznata riječ: »Defunctus adhuc loquitur 
— Mrtav još govori«. I govorio je tako još dugo svojim »dragim 
Horvatom«, koji su voljeli njegove knjige, a osobito dvije. Jedno 
je krasni i upravo klasični molitvenik »Nebeska Hrana«, izdan u 
Zagrebu prvi put 6. 1748., a s nekim promjenama peti i šesti put 
$. 1849. i 1883. (!) pod naslovom »Hrana Nebeska.« Drugo je »Po- 
sel Apoštolski« (Zagreb 1742), najznatnije Mulihovo djelo, koje 
se mnogo upotrebljavalo kroz jedno stoljeće.* To jeprvi opširni 
katehetički priručnik u Hrvata, namijenjen i širokim narodnim 
slojevima kajkavskoga govora, pa zaprema već po tomu istaknuto 


mjesto u našoj katehetičkoj književnosti starije dobe. Zamašaj i ; 


? Dr. Franjo Fancev, Građa za povijest školskog i književnog rada isu- 
sovačkoga kolegija u Zagrebu, 1606—1772. (Starine XXXVIII, 1937.) str. 
251—253). E 

5 »Posel« u Mulihovo vrijeme značio je ne samo posao, negoi po- 
slanik. Ne može se odsjeći, u kojem je smislu ta riječ uzeta u naslovu. 
GI. »Vrela i Prinosi.« 5 (1935) str. 112—113. 

kulturnu vrijednost pridaje mu još i ova okolnost, da mi poslije 
Muliha, sve do dana današnjega, nemamo na hrvatskom jeziku 
izvornog djela te vrsti, a tolikog opsega. Ima- 
mo iz starije dobe nekoliko domaćih, ali kratkih priručnika, 
kaošto su »Ispovid krstjanska« (Mleci 1704. i dalje) Fra Stipana 
Markovca i »Cvit razlika mirisa duhovnoga« fra Tome Babi- 
ća (Zadar 1726, i dalje), dva nekoć vrlo popularna priručnika, 
od kojih je prvi od naroda prozvan »Stipanuša,« a drugi »Babuša«. 
Priličan broj strana u oba ova priručnika zapremaju molitve, po- 
božnosti, pjesme. Neproučeno je još tumačenje kršćanskog nauka, 
što ga je u Mletcima 1707, izdao đakovački župnik Ivan Grli- 
čić pod naslovom »Put nebeski« (12" str, 269). Sličnog je opsea 
Kanižlićeva »Mala i svakomu potribita bogoslovica« (6 iz- 
danja), no ona je napisana »za dicu, koja iđu u škulu od Nauka 
krstjanskoga,« a nije izvorno djelo, Skoro dvostruko je veća M u- 
liha vrlo lijepa »Škola Kristuševa kršćanskoga nauka obilno 
puna« (Zagreb 1744, 12" str. 12+538), napisana za one, kojima 
je »Posel Apoštolski« bio preopširan. Ne znam, da li je izvoran 
»Nauk krstjanski obilan slovinskomu narodu odkriven« dubrovač- 
kog Franjevca Inocenta Grgića (Mletci 1750., 4" str. XX + 
324). Kleru su bile namijenjene veoma lijepe katehetičke pro- 
povijedi Ramljaka fra Jerolima Filipovića u tri knjige: 
»Pripovidanje nauka krstjanskoga« (Mletci 1750, 1759. 1765., 4" str, 
584, 451, 380), 

Priručnici, koji se opsegom mogu mjeriti s »Poslom Apo- 
štolskim« prijevod su stranih djela. Tu je prije svega pri- 
ručnik, što ga je oratorijanac Amat Pouget (11733) najprije 
izdao na francuskom jeziku, onda sam preveo na latinski, a s la- 
tinskog ga je pretočio u hrvatski Brođanin fra Ivan Velika- 
nović i izdao u tri »dila« (4" svega 1046 strana) g. 1787. i 1788. 
pod natpisom »Uputjenja katoličanska«. Ovo vanredno korisno i 
lijepo djelo, koje je našlo puta i u Bosnu, gdje se čitalo još u 
drugoj polovici XIX. stoljeća (na pr. u Kreševu), uz pučko tu- 
mačenje dogme i moralke sadržava i kratku crkvenu povijest, li- 
turgiku itd. Matijevićeva »Raztolmačenja zvrhu velikoga 
katekizmuša« (5 svezaka 8% svega 923 strane) prijevod su nje- 
mačkoga djela župnika Langsa (Zagreb 1797—1802). Turleto- 
vo »Blago nauka krstjanskoga« (1770) spominjemo na drugom 
mjestu. U našem je stoljeću (1911) izišao »Katolički pučki kate- 
kizam«, prijevod opsežnog i svestranog tumačenja kršćanskog nau- 
ka, što ga je njemački napisao Franjo Spirago za potrebe 
kateheta i klera uopće, a može poslužiti i obrazovanim svjetovnja- 
cima. To inače veoma lijepo djelo ne može se živošću i slikovi- 
tošću stila mjeriti s Mulihovim priručnikom, a manjka mu i ona 
toplina, onaj žar, s kojim je iskusni pučki misijonar osvajao či- 
tatelja i privodio ga pravom i potpunom kršćanskom življenju. 

3. — Dok je osamnaesto stoljeće u Hrvata u pogledu lijepe 
književnosti prilično neplodno, razmjerno je bogato djelima vjer- 

skog sadržaja, napose katekizmima i djelima, kojima se tumači 
kršćanski nauk«. Odjek je to vrenja novoga duha na Zapadu, 
gdje se najprije osjetila važnost »kršćanskog nauka« i opasnost, 
koja prijeti kršćanskom življenju od nepoznavanja vjere, Nastao 
je pokret za unapredivanje vjeronaučne obuke u crkvi i izvan nje. 
Za nas je bilo važno, što je tada i u njemačkim zemljama Habs- 
burgovaca postojao u tom smjeru snažan pokret, koji je utjecao 
i na tadanju Hrvatsku i Slavoniju. Ipak u jednoj zamašnoj stvari 
te ruke mi smo pretekli Austriju: u osnivanju »Bratovštine kršćan- 
skoga nauka«, koju je u zagrebačkoj biskupiji ustanovio bogoljubni 
biskup Emerik grof Esterhazy već g. 1717. Ta je bra- 
tovština niknula u Italiji, Pijo IV. g. 1571. preporučio ju je 
nadbiskupima i biskupima, Pavao V. (1607) uzvisio na pra- 
bratovštinu ovlastivši ju da si pridružuje podružnice i podijelio 
joj mnoge oproste. U toku XVIII, stoljeća, od g. 1717. dalje, bila 
je jako raširena u zagrebačkoj biskupiji, cvala je, dok ju nije 
ugušio nemile uspomene Josip II. zajedno s Marijinim kongre- 
Šacijama i drugim crkvenim društvima, 

Mulih je dakle živio u vrijeme, kad se na Zapadu, pa i u 
nas, radilo na preporodu naučanja i učenja kršćanskog nauka. 
Osim toga bio je član Reda, koji je od svog početka pridijevao 
najveću važnost obučavanju neukih u kršćanskom nauku. Gledao 
je na svoje oči kako se nedjeljom i svecem tumači kršćanski nauk 
Petrovaradinu i na pučkim misijama. Poznavao je djelovanje »Ka- 
u Isusovačkim crkvama u Zagrebu, Varaždinu, Požegi, Osijeku 
tehetske knjižnice« u Beču, koju su Isusovci osnovali za izdava- 
nje katehetičkih i drugih vjerskih knjiga, a koja je više puta 
o svom trošku izdala i hrvatskih knjiga. Napokon, a to je glavno, 
kao misijonar imao je prilike vidjeti, kako je narod ponajviše 
slabo ili nedovoljno poučen u vjeri. 

4. — Sve je to utjecalo na Muliha, da se dao na sastavljanje 
svog najvećeg djela, »Posla Apoštolskoga,« a dao se tim radije, 
što je to želio i zagrebački biskup Juraj Branjug, jedan 
od najvrednijih u časnom i dugačkom nizu biskupa zagrebačkih. 
Mulih se pozivu odazvao tim radije, što će Branjug i podupri- 
jeti izdavanje svojom »darežljivom pomoćjum«. O tom mecenatstvu 
svjedoči sam Mulih u predgovoru »Poslu apoštolskom« i u posveti 
»Nebeske hrane« (1748). Prof. Franjo Galinec, zaslužni 
istraživač starije hrvatske književnosti, iznio je dokaz,* da je me- 
cena »P. A.« vrijedni bednjanski župnik Samoborac Franjo 
Glušić (#1758), za koga veli Pavlinac Gašparoti da o nje- 
govu književnom mecenatstvu svjedoče »knige kršćanskoga navuka 
od poštuvanoga p(atra) Muliha, Tovaruštva Jezuševoga, na svetlo 
dane, i od pokojnoga gospodina (= Glušića) naplaćene« (»Cvet 
Sveteh«, knjiga IV. Beč 1760—61, str. 840). Ako Gašparotievo svje- 


dočanstvo stoji, onda su tiskanje »Posla« novcem pomogli i biskup 


* F. Galinec, Tko je bio književni mecena Mulihov? (Narodna Starina 
XIII, 1938. P. 0.) i 

Branjug i Glušić, no moguće je, da je Glučić bio mecena kojem 
drugom Mulihovom djelu, jer Gašparoti ne spominje upravo »Posla 

Da li je Branjug pomažući izdavanje »P. A.« imao na umu 
korist, koju je »Posel« mogao podati »Bratovštini kršćaskog nau- 
ka«? Stvar je vrlo vjerojatna, da ne kažem sigurna. Branjug je 
za Bratovštinu u velike zaslužan. Razabire se to iz posvete »Ne- 
beske Hrane« biskupu Branjugu, gdje Mulih govoreći o »P, A.« 
kaže: »Odkud i prehasnovita ova kršćanskoga navuka Bratovčina 
z velikum N. E. (= Njih Excelencie) skrbljum sada iz Rima do- 
blena ter vu vsake Fare (= župi) ne samo potvrdjena i srdčeno 
preporučena, nego takajše z navadnum oblastjum zapovedana, 
bude pomoć imala«. Ono »sada iz Rima doblena,« znači valjda 
samo to, da je Branjug isposlovao pripojenje Prabratovštini 
u Rimu, jer je postojanje »B. K, N.« u zagrebačkoj biskupiji za- 
jamčeno već g. 1717: 

5. — »Posel apoštolski« dobro je došao »Bratovčini kršć. 
navuka«: on je i stilom i načinom prava pučka knjiga. To 
je on i namjerom pisca, kako se jasno vidi u »Predgovoru«, koji 
ovdje skoro u cijelosti donosimo. Čitatelj će iz njega razabrati, 
što je pisac htio, kako je zamišljao upotrebu svoga djela, čega 
se plašio; upoznat će i lijepu i plemenitu njegovu dušu i srce 
puno apoštolskoga žara za vremenitu i vječnu sreću bližnjega, 
osjelit će i čar staroga kajkavskoga govora, kakav je živio u XVIIL 
stoljeću u Zagrebu i okolici. (Manje ili nikako poznate izraze što- 
kavcima stavit ćemo i ovdje i poslije u uglate zagrade), 


PREDGOVOR PISCA 


Pokehdob [Budući] čast Poslenika apoštolskoga ovo na šest- 
najsto leto po već [više] biškupijah jesem obnašal, gde sem dosta 
mogel zpoznati i videti, kuliko negde je med ljudstvom vu duhov- 
nom dugovanju [stvari] priprostoća, ada kai i Navuka kršćan- 
skoga velika potreboća, ter najveć iz toga zroka, kajti [jer] gai 
knigo-znanci ne imaju odkuđa čtati i druge navučati, ar ljer] se 
našega jezika malo knig najde, koje bi Navuk kršćanski vu sebe 
zadržavale, zato ja duhovnem pastirom, knigo-znancem i vsem 0- 
stalem vernem kršćenikom na pomoć šetujući (a k tomu nago- 
vorjen od Njih Gospodstva gospodina Biškupa, za vseh nas zve- 
ličenje [spasenje] osebujno skrblivoga) jesem se na oveh kni, 
složenje rad postavil. I to ne zato, da ime moje med drugo ljud- 
stvo, za nami na ov svet dojduće, ovak vu knigah prenesem ali 
[ili] po drugeh orsageh [zemljah] i po vć biškupiah raznesem, 


5P, Leber, Bratovština kršćanskog nauka (>Kat. List« 1916. str. 
213—215). — F. Heffler,'» Građa za povijest hrvatske kateheze« II., 
Katehetska Knjižnica« sv. XVI (Zagreb 1934) str. 41 ss. — Karlo Gruičić, 
»Bratovština Kršć, Nauka u historiji zagrebačke dijeceze,« (Kat. List 1939.). 

nego najbolje zato, da predragem obodvojega spola vi i 
moje smrti ovak obilneše na zveličenje dojti pomorem; želeći, 
vezda [sada] i potlam na vnogo let na mesto mene zakopanoga 
i zegnjiloga "ove iste knige ali [ili], da bolje rečem, drani Kri 
znanci... naj negda (kaj ljubljeno i ponizno prosim) duše kršćan- 
ske na vsako dobro marlivo navučaju... i 

Ne morem toga tajiti, nego rad valujem [priznajem], da se 

ovde najdu vnoga, koja vsem povoljna ne budu, kaj me i je od ovo- 
sa truda nekuliko odvraćalo, da budem na miru, kak su vnogi dru- 
ši, od mene vnogo vredneši; to dobro znajući, da našega naroda 
ljuđem vu izgovaranju i pisanju rečih vsem ne [nije] moguće vgo- 
diti: ar se nekoji osmehavaju iz rečih, da nesu prave horvatske, 
nekoji sude, da nesu pravo pisane, nego bi se drugač pisati mogle, 
a nekoji druga prigovarjanja izmišljavaju ter suproti postavljaju. 
Ali ja takoveh nesem se zbojal, kajti sem iz jedne strane to zpo- 
znal, da se jošće na ov svet ne rodil, ki bi vsem ljudem vgodil, 
a z druge strane jesem premislil duhovnu hasen, koja se po oveh 
knigah more negda i po moje smrti včiniti: ar se ulam, da se najdu 
vnogi kršćeniki, koji ne samo vu svetek, nego negda i vu delatnik 
budu ove knige veselo čtali i druge marlivo navučali. I takovi znav- 
ši, da sem se ja vu izgovarjanju rečih moral prilagoditi samo hk Za- 
grebcem, pri kojeh ovo pišem, a ne Karlovčanom niti Varaždincem 
niti Požežanom, kaj vezda [sada] ne more biti, zato na duše [duši] 
hasnuvati želeći ne budu gledali na falinge izgovarjanja niti pi- 
sanja niti štampanja, nego budu samo duhovne hasne iskali i vse 
ovo za dobro prijemali, kaj sem _j. Z iz moje lave g iti 
zmislil, nego (kakti verna pčelica med iz cvetja ali rožic) iz vna- 
e fra pregledaneh jesem izebral; izvadili ovak zkupa, 
vu ove knige najmre, ono postavil, kaj sem sudil i negda zpoznal, 
da je pri nekojeh ljudeh menje znano, a vendar [ipak] na pravo 
krško živlenje i na dušno zveličenje znati bolje potrebno ali 
končema [barem] hasnovito. 

I kaj goder ovde navuka menjka, to prosim ponizno! naj od 
mene vredneši ljubljeno izpričaju, a vučeneši naj nekaj pobolšaju, 
a nekaj pribolšaju, ter, ako su i vu imetku od mene premogućneši, 
naj nekaj vekšega i bolšega ali sami napravljaju ali drugem na to 
gotovem potrebne stroške pripravljaju, da se štampaju knige, koje 
\vnogo verneše i hvalevredneše od vseh odvetkov [potomaka], do- 
bro debelo nadeleneh, dapače vnogo duglje i dalje od isteh cirkvih 
zezidaneh ali oltarov napravleneh vu već biškupiah i po smrti budu 
isvedočile ter odičeno i mučeć nazvešćale takovoga svojega dobro- 
činitelja darežljivost, a za vseh duš zveličenje ljublenu, Bogu po- 
ivoljnu, svetcem spodobnu, sebi i vnogem drugem hasnovitu ter apo- 
jštolsku takvu skrblivost: koju vsem drugem premogućem budu 
\preporučale, ar je ovo prave Božje cirkve zidati i zeziđane vu svo- 
jem dobrom redu zdržavati, tojeto: duše kršćanske na vekivečno 

pede pomagati. Od koje skrbi nikaj ne [nije] Kristušu, An- 
gelom i Svetcem spodobnešega. 3 

.vsem obodvojega s 


Zato ja, dobivši ovu priliku (kada vam ne morem nazoči go- 
voriti) vezda za vsigdar hotel sem vas po otčinski opomenuti i 
vam vsem ljubljeno pred oči srdca postaviti: da kakti duhovni 
pastiri, Kapelani i vsi drugi na Duhovne časti postavleni, veliku 
Skrb vsigdar imati moraju, da mladi ter nevmetelni iliti priprosti 
ljudi na Navuk kršćanski vu cirkvu dohadjaju i onde najbolje po- 
trebne kofrige [članke] Vere marlivo poslušaju. Tak prispodobnem 
načinom Otce i Matere srdačno nagovarjam i za ljubav zveličenja 
prosim! đa svoju družinu i detcu ne samo vu cirkvu na Navuk po- 
šiljaju, nego takajše da nje vu svojeh hižah takve potrebne kot- 
rige sami po sebi ali po drugom k tomu vučenom gustokrat na- 
vučaju ter njim po takvom navučanju na put zveličenja stupiti i 
Po njemu hoditi pomagaju: da ovak jošće vu mladosti Veličanstvo 
Božje dobro spoznaju, svoje dužnosti pravo razmeju i tvrdno za- 
pamete one kotrige, koje ne znati i zapustiti je se skvariti [pro- 
rok koje znati i obdržavati je se zveličii, kak se vu oveh 
knigah obilno iztolmačeno najde; koje vsem predragem dušam 


- kršćanskem na pomoć k Zveličenju zebiram, pripravljam, aldujem 


i izručam, ter ne samo vu čtejenju, nego i vu drugeh navučanju 
veliku marlivost ljubleno preporučam: da ov moj trud, a Njih 
Gospodstva gospodina Biškupa k tomu skrbliva pomoć ne bude 
zevsema [posve] prez vaše duhovne hasne, koju samu i jedinu 
izčemo, kada vam po oveh knigah na sveto iliti na trezno, pra- 
vično, trplivno, složno i pobožno živlenje ovak, na mnogo let 
pomoći željimo. Kaj lehko i stanovito zadobimo, ako nam vi po 
vaše marljivosti k tomu pripomorete. I da to isto legle učinite, 
zato ja ostavivši Zoe reči, jesem (kak sem najbolje 
nal] samo po-naški ovi e hotel ovoriti, da me bolje razmeti more 
vsa obćina, koja se morebit negda bude dostojala ovoj avuka 
poslušati_ Kaj bi se po suetteh po neđeljah pri cirkve jošće pred 
svetum Mešum i Prodekum negda kruto hasnovito moglo činiti, da 


bi g. Školnik ali drugi knigo-znanec glasno čtal, a drugi posluš li, 
i to bi dobro bilo, 2 tona: 


na mesto drugoga praznoga, nehasnovitoga i 
negda grešnoga razgovarjanja, doklam duhovni Pastiri već ljudih 
čekaju ali se za Prodeku pripravljaju ali druge duhovne svoje 
posle opravljaju. O kak bi to bilo lepo svetkuvati! vnogo na duše 
hasnuvati! a Svetce nasleduvati! Nut kniga je k tomu gotova, sa- 
mo Bog bi dal! takove, ki bi na to hoteli marlivo šetuvati.... 
Koja vsa aldujem G. Bogu na vekšu diku, Blaženoj Device 
Marie i vsem nebeskem šeregom [vojskama] na poštenje, a vam 
pola dušam na obilneše Boga: zpoznanje, ko- 
trigov kere vekše razmenje i tak na vekivečnoga Zveličenja se- 
gurneše zadoblenje. Ada utam se, da vi, draga moja Gospoda Za- 
grebci i vsi ostali oveh knig pobožni čtavci, vsa ova poleg vaše 
navadne i kakti prirodjene dobrote hoćete za dobro prijeti, I ako 
bi se ovde vam kaj dobro i hasnovito videlo, 


tak G. Boga verno 
hvalete i za Bogom, vsega ovoga Navuka zrok i pomoć, Njih Go- 
spodstvu Gospodinu Biškupu z velikum zahvalnostjum ponizno 


7 


ripišete fer vu vašeh molitvah vsigdar vas zahvalne izkažete, po- 
božno Boga moleć, da bi nam jošće ovde na vnogo [et vu dobrom 
i stalnom zdravlju mogli živeti: ar su toga zevsema [veoma] vredni 
i vsem nam kruto potrebni, zarad Njih Gospodstva osebujne za 
vseh Zveličenje otčinske i apoštolske skrblivosti, kojoj spodobne, 
od vseh drugeh prešesneh (akoprem kak goder vredneh) niti mi 
niti maši stareši nesu zpoznali; ar (zvun drugeh velike dobrote 
činov neizbrojneh) prez Njih Gospodstva darežlive pomoći ove kni- 
ge ne bi bile ovak na svetlo došle niti dragem dušam na. Zveli- 
čenje nigdar pomogle. Za tem pako i mene grešnika, služicu va- 
šega, vu svete molitve ponizno preporučam! da vam ali ovde još- 
će vu ovakvom poslu na dalje morem poslužiti ali pred lice Boga 
Previsokoga dojdući onde verneše morem vas Bogu preporučiti, 
da vi ovde do Božje volje živući ne samo zdravi, nego i sveti 
postanete, a potlam na vse veke ze vsemi Svetimi blaženi ostanete. 
Kaj vam ja od G. Boga pobožno moleć ter izprositi željeć vezda 
ostajem vu Zagrebu, na den vseh Sveteh leta 1742., a potlam, gde 

mi daste priliku željim vam vsigdar verno poslužiti. Kakti: 

Vaš ponizen služica,. 

Vam vsako dobro: željeći 

P. JURAJ MULIH 

Tovaruštva Jezuševoga Mešnik, 
Misionariuš Apoštolski. 


6. — Već ovaj odlomak odaje odlična popularnog pisca. Ta- 
kav je Mulih i diljem čitavoga »P. A.« On umije vanredno vješto 
objasniti i poteže stvari, a takvima obiluje kršćanski nauk, Pri 
tomu se služi »prilikama« iz ljudskog života i iz prirode te »pel- 
dama« (primjerima), kojima je »P. A.« protkan s kraja na kraj. 
Kroz čitavo djelo osjeća se toplina i skrb apoštolske ljubavi Bo- 
žjega »služice«, koji i tu ulaže doslovno sve sile, da spasi du- 
še, jer napokon sva pouka i ide samo za tim, da »kršćanske put- 
nike vu nebesku domovinu putujuće« prosvijetli, kako bi upoznali 
put vječnoga spasenja i njim hodili, te put vječne propasti i njega 
se klonili. »Dušno zveličenje« temeljni je ugođaj svega »P. A.«, 
leit-motiv, koji se svaki čas javlja. Vođen finim instinktom, a 
i svijesnom spoznajom, Mulih se ne zadovoljava suhim razlaga- 
njem i tumačenjem: on neprestano apelira na srce, sad otvoreno, 
sad pritajeno; on hoće da osvoji um i srce čitatelja, koga nebro- 
jeno puta potiče na pravi kršćanski, pa i sveti život, dozivajući 
mu u pamet veličinu i važnost vječnog »zveličenja«. Apeliranje 
na srce i volju preporuča on svima, koji druge poučavaju u vjeri, 
pa na pitanje »More li navučitelj i po navuku prez prodike srdca 
vužgati i volju na dobro genuti«, odgovara ovako: 

More ovem načinom: 1. Ako je navuk od vere [pouka o vjeri], 
koja je dar Božji, svetlost etc., tak negda more zdehnuti: O po- 
slušiteli moji! kulik je ovo dar i sveti j 
zpoznati Boga! Sv. Trojstvo! 2. Akojeod 


hotriga [članka] Vere: da je Bog Stvoritelj vsega sveta, more zdeh- 
nuti: o človeče, spoznaj Stvoritelja tvojega! 
etc. Ljubiš zemaljskoga otca tvojega, kajti 
prez njega ne bi te na svetu bilo: ali prez 
Boga to ne bi moglo biti, etc. — 3. Spodobnem na- 
činom vu vsakom Navuku mogu se pridati takva zdihavanja i vu- 
žiganja srdca, negda na Veru, negda na Ufanje, negda na Ljubav, 
negda na Pokoru, požaluvanje, obećanje i na druge kreposti, od 
kojeh bude Navuk.« 

7. — Prije nego se zaustavimo na čas kod nekih samo »Na- 
vuka« (opseg nam članka ne dopušta više), red je da s nekoliko ri- 
ječi opišemo »P. A,« i iznesemo njegov raspored. Djelo sastoji 
od dva sveska (»knige«) male osmine s 1744 strane razne pagi- 
nacije. Na čelu obaju svezaka ima doslovno isto »Alduvanje« (pri- 
kaz, posveta) »Posla Apoštolskoga« biskupu Branjugu, koga je 
Mulih duboko poštivao, i također isti »Predgovor pisca.« Slijedi 
pouka o kršćanskom nauku uopće, zatim sam kršćanski nauk po 
tradicionalnoj raspodjeli na pet dijelova (»stran«): o Vjeri 
str. 29—464), o Ufanju (465—640), o Ljubavi (641—976), o sa- 
kramentima (977—1276), o kršćanskim dužnostima (1277—1584). 
Dok je ostali dio građe obrađen u obliku dialoga između »Na- 
vučitela« i »Vučenika«, »Summarium« čitavoga djela (66 strana) 
nema dialoškog oblika. Na kraju je drugoga sveska dodana jezgra ' 
najpotrebnijih stvari kršćanskoga nauka (nešto preko 7 strana). 
Tri kazala olakšavaju uporabu djela: kazalo poglavlja, stvarno 
kazalo i raspored građe »Posla« za propovijedi u vezi s nedjeljnim 
i svetačkim evanđeljima crkvene godine. Drugi se svezak završuje 
poukom, kako se čuva i liječi od kuge, pri čemu se treba najprije 
skrbiti za dušu. 

Što se tiče sadržaja kršćanskog nauka u »P. A.«, na prvi po- 
gled udara u oči veliko obilje vjerskoga znanja, što ga Mulih pruža 
vjernicima, On opširno govori i o stvarima kršćanskog življenja, 
o kojima se danas nikad ili rijetko piše ili govori. Mi upravo za- 
vidimo starim kajkavcima, što su se mogli služiti djelom ovako 
bogate pouke. Mulih je bio daleko od »minimizma«, Nakon što je 
onako opširno razložio kršćanski nauk, stao je kod tumačenja 
svetih obreda, da djelo i trošak ne prijeđu određenih granica, pa 
završuje: 

Vezda kakti vustajuć, žalostno valujem [priznajem], da od 
vseh ovde postavlenih bilo bi vredno i morebit nekojem potrebno 
obilneše pisati, po kojeh drage duše! bi se mogle od vsakoga zla 
odvraćati i na vsako dobro navraćati. Koja vendar [ipak] ovde 
zarad kratkoće vremena, troška papera kruto nerad moram na stran 
ostaviti, ter drage i dobrovoljne čtavce po obilneši navuk i na do- 
bro gibanje [poticanje na dobro] k Prodekatorom vere tužno od- * 
praviti, koje vse, ako ne na ovom, tak končema [barem] na dru- 
gom svetu željim veselo i ljubleno pozdraviti: HVALEN BUDI 
JEZUŠ KRISTUS! NA VSE VEKE. AMEN. ć 


is 

7. — Nije dakako moguće na nekoliko strana podati i malo 


\ s šni Š ie »P t 
vjernu sliku djela tako raznolikog sadržaja, kaošto je P, A.«, pa 
nam je zadovoljiti s nekoliko poteza, koji dopuštaju naslu- 
tii obilje i bogatstvo »P. 


Kao neki uvod u razlaganje kršćanskog nauka slijede iza 
Predgovora« »Razgovori pripravni na marljivost k navuku kršćan- 
skomu kruto hasnoviti«. Tu pisac na 28 strana u šest »razgovora« 
vrlo uvjerljivo raspravlja: l. o »precembi, hasni i potreboći Na- 
vuka kršćanskoga« (str. 1—8); II. o velikim i brojnim oprostima 
podijeljenim od Sv. Stolice »navučitelom i poslušiteljom« (9—11); 
lIL. o dužnosti i svojstvima »navučitelov« t. j. u prvom redu 
duhovnih pastira (12—15); IV. o načinu poučavanja (str. 15—19); 
V. iko je dužan pohađati kršćanski nauk (19—23) i VI. o onima, 
»ki su dužni svoje mlajše na Navuk kršćanski pošiljati.« (23—28). 
Iz IV. razgovora (o načinu poučavanja) vadimo odgovor u sedam 
točaka na pitanje, koji je najbolji način vjerskog obučavanja: 

1. Da navučitelj pred Navukom včini koju pobožnu popevku 
popevati, kakti jez: Hodi k nam Duh Sveti, ali druga 
vremenu pristojna popevka. ' 

2. Da se glasno razložno [razgovijetno] i pobožno prekriži, 
pazivši, ako bi se gdo dobro ne prekrižil, da ga ljubleno opomene 
i navući. 

3. Da včini glasno moliti ali pred vsemi naj [neka] sam moli: 
Otec naš, Zdravu Mariu, Veru Božju, pete- 
re zapovedi i sedem Šakramentov. 

4. Da na kratkom pove ona, koja su na zadnjem Navuku po- 
vedana, da bolje vu glave ostanu. 

5. Da dobro pripravlen počne Navuk lehkem načinom, po 
kratkom pitanju i odgovorjanju. 

6. Da ne bude preveć dugo navučal, da se komu ne prigru- 
sti poslušati. 

7. Da na koncu opita: kaj su se navčili? Ter znajuće pohvali, 
i ako kaj premore, naj vrednem dare podeli, na koje vsa obćina 
bi dužna pomoći, ar ovde ide za hasen vse Obćine. 


Na sedamnaest i pol strane govori Mulih »o znamenju sveto- 


ga križa«, vanjskom znaku »človeka kršćenika«, dok je nutarnje 


znamenje »Ljubav, iz koje izhadja kršćanski žitek«, Zanimljivo je, 
što se kaže, kako se čini »znamenje svetoga križa«, 


1. Križ veliki, nam Horvatom navaden, čini se ovak: desnu 
ruku vrgši na čelo veli se: Vu ime Otca, na prsa: I Si- 
na, nalevo pleće: 1 Duha, nadesno: Svetoga, k vus- 
tam ali k prsam: Amen. 

2, Križ mali, Nemcem navaden, čini se ovak: z palcem pre- 
križivši čelo veli se: Vu ime Otca, vust: I Sina, 
prsa: I Duha Svetoga. Amen. 

3, Ov isti mali križ je Redovniku [svećeniku] navaden, kad 


S. Evangelium ali Oltar ali zatem sebe prekriži, nego to: da nikaj 

ne govori, a hk palcu i drugi prst priloži, na spomenek, da vu Kri- 
slušu h nature Božanske je priložena človečanska. 

4, Ruteni, Moskovite, Grki i Vlahi iz desnoga pleća ruku na 
levo prenašaju, i to ne [nije] krivo niti zlo, ar ne ćini druge vere 
niti ne izgubi svoje hasne, kak se malo potlam pokaže. 

Dapače jesu se nahadjali pobožni kršćeniki, ki su se z ru- 
kum kakti mi križali, ali su drugač govorili; neki samo ovak: Vu 
ime presvetoga Trojstva, neki: Jezuš Naza- 
renski, Kralj židovski, neki: Blagoslovlen bu- 
di Bog Otec i Sin i Duh S., neki: Pomoć naša 
vu ime Gospona, neki: Bože na pomoć moju 
šetuj Amen. 

Riječi »Vu Ime« znamenuju: »da je samo jedno Ime, ada 
[dakle] je samo jeden Bog«. U nastavku se tumači, što znače 
riječi »Otca, Sina, Duha Svetoga« »postavlene« na čelo, na prsa, 
na lijevo i desno rame, zatim »Kaj znamenuje Rutensko, Mosko- 
vitsko, Grčko i Vlaško križanje, kad iz desne na levu stran ruku 
prenašaju?« Odgovor: »Znamenuje, da Kristuš ostavivši zebrano 
ludstvo Židovsko, prešel je k Narodom iliti poganinom prodekuvat. 
Dapače Grki z tem (na levo) prenašanjem radi bi pokazati: da 
Kristuša i njegov križ vu srdcu nose, kada na levn strane (gde 
je srdce) svoje križanje dokančaju i tak srdce z križem zapečate.« 

Opširno razlaže Mulih korist križanja i napose kada je ko- 
risno križati se: jutrom kad ustajemo i večerom kad liježemo na 
počinak, prije i poslije molitve i svakog djela, u napasti, u pogi- 
belji života i duše, pače i kad kihnemo ili zijevamo: »Kada se 
zehava, navada je z palcem vusta prekrižiti, a kada se kehne, 
Boga na pomoć zazvati: Bože pomozi! Ovu obodvoju navadu raz- 
glasil je S. Gregloriuš] Papa leta 590., ar prvo toga vnogi, kada 
su kehnuli ali zehnuli, jesu i dušu zdehnuli.« Križamo se »pred i 
po jelu, da se komu ne pripeti [dogodi] ono, kaj se pripetilo 
drugač pobožne opatice [reddvnici], koja vu neprekrižane šalate 
vraga je pojela«, Mulih je poput mnogih obrazovanih ljudi XVIII. 
stoljeća vjerovao u vještice (»copernice«,) i veli, »da križanje 
more kruto pohasniti suprot copriam i drugem vražjem meštriam«: 
jedna je »copernica« na mukama priznala, da je preko 40 puta 
došla noću k djetetu svoje susjede, no nije mu mogla naškoditi, 
»ar je vsigdar od matere prekriženo našla.« — Korisno je »križić 
na grlo obešen nositi«, hvale je vrijedno postavljati križ na pu- 
tevima, »ar se ovak legle spomenemo iz skrovnosti [otajstava] na 
Križu dokončaneh, kakti da bi nam Razpelo reklo: O vi vsi, ki 
prehadjate, pazčte, je li bol kakti je moja? i da se vražja oblast 
ovak iz vsakoga mesta dalje pretira«. — Pred umirućega se stavlja 
križ (raspelo), »da nečiste duhe, onda najgorše, legle pretiramo 
i da onoga človeka od zdvojenja obranimo ter na vekše vu Kristu- 
ša i vu njegovu vrednost ufanje podignemo«. — Pred mrtvacem 
nosimo križ, »da pokažemo, da je bil vučenik, naslednik i vojnik 


“ Kristušev, ki je pod zastavom sv. Križa do smrti suprot svetu, 

vragu i telu verno vojuval.« — U sv. Misi i u sv. sakramentima 
čine se toliki križevi, »da se spomenemo, da vsa krepost svete 
Meše i drugeh šakramentov dohadja iz vrednosti muke, smrti i 
križa Kristuševoga«. , 
Pouka o križu završuje se sočnom opomenom: Veliko du- 
govanje [stvar] je znamenje Kristuša iliti križ Kristušev; ada z 
ovem mora se velika ter sveta i Bogu draga stvar znamenuvati, 
a ne Božji puntar [buntovnik], nevernik, paklenski ocvirek [tri- 
ješće] i vražji suženj, tojeto: grešnik; ar, kaj hasni zlatum pe- 
čatjum zapečatiti takvu posudu, vu koje ne zlata niti Božje lju- 


bavi, nego su peklenske pleve ali koji gorši smrad, kakti je greh “ 


vu človeku. Kaj hasni, ako znamenje Kristuša na čelo i negda na 
jeziku nosimo, ako vu srdcu i vu duše grehe (ki su znamenje vraž- 
je) skrivamo i čuvamo? 

Na pouku o križu prislanja se kratka, ali veoma lijepa pouka 
o »križu duhovnom (I, 109—118), iz koje vadimo samo ovaj od- 
lomak, jednu od brojnih »prilika«: 

Pšenica, ako hoće vu hambar pojti, mora cepe ali [ili] konj- 
ske pete podnesti; ali [ili] ako hoće na gospodski stol dojti, mora 
prvo vu melin i vu peć pojti. Ada i kršćenik, ki hoće v nebo pred 
Božje lice pojti, mora ovde vnoga teška dobrovoljno podnesti. O 
kuliko su Svetci radi trpeli, da bi segurneši bili za svoje zveli- 
čenje! A kuda bi mi v nebo radi? Po rožicah! Ah dragi, ne blu- 
demo! 

.  Pouke o pravoj vjeri i pravoj Crkvi, jasne i uvjerljive, opšir- 
nije se bave protestantizmom, nego bismo očekivali, jer protestan- 


su tizam ni tada ni prije nije mogao u Hrvata uhvatiti korijena. Mulih 
je 98 ida: kao be Zona yi Gi 
par Je očito bio pod utjecajem njemačke teologije, za koju je pro- 
mošsije testantizam bio jedan od najvažnijih problema. ž 
ču puehž Veoma su zgodna »Pitanja osebujna, na koja luteran i vsaki 


drugi krivoverec naj izraven odgovori« (I, 293—297). Prvo od 11 
pitanja, u obliku »cornutusa«, glasi: »Je li tvoja luteranska crkva 
stara ali nova? Ako je stara, ada gde je bila od 
Kristuša jezero, [tisuću] petsto i sedamnaeist let do Lutera? gde 
se od nje spomina? Ako je pak nova, ada to ne Crkva Kristuševa, 
koja je jur stara 1707 let.« i 

r Neisporedivo važniji od protestantskoga bio je za Hrvate 
problem raskolnika, koje su nam ostavili Osmanlije, nakon što 
su istisnuti s velikog dijela hrvatskoga područja mirovnim ugo- 
vorima u Karlovcima (1699) i Požarevcu (1718). U XVIII. sto- 
ljeću ugledao je svijetlo niz spisa, koji su se bavili vjerskom 
stranom problema. Čiprovčanin don Krsto Pejkić lizdao 
\je £ 1716. bosanicom »Zrcalo istine med crkve istočne i za- 
padnje«, koje je ušlo u popularni »Cvit mirisa razlika« ira To- 
me Babića, a izdao ga je napose latinicom, s mnogim neznat- 
nim razlikama, fra Stipan Badrić naslovom »Ukaza- 
nje_među crkvom istočnom i zapadnjom« (Mletci 1745. 1 1756). 


Jedan je anonimni Franjevac napisao djelce »Purgatorie su- 

prot Rišćanom. .,« (Mletci 1760), a tri su Isusovca izdala latinska 
djela: Antun Werntle, Controversiae Ecclesiae Orientis et 
Occidentis (Zagreb 1754, mali 4" str, 181), Ivan K. Šimunić, 
Brevis notitia schismatis Graeci et controversiarum orientalium, 
s dodatkom o obredima grčke »crkve« (Zagreb 1764, 12" str, 10 + 
400), Franjo Ks. Pejačević, Controversiae Ecclesiae Orien- 
talis et Occidentalis de Primatu et additione ad Symbolum (Graz 
1752; u Migneovom »Cursus Theologiae« t, V., col. 911—924), Kru- 
na je bila u tom radu golemo djelo Isusovca Ante Kanižli- 
ća »Kamen pravi smutnje velike« (Osijek 1780, 4" str. 20 + 908), 
prvo znanstveno djelo na hrvatskom jeziku. - 


Mulih je na svojim misijama imao prilike upoznati i »raztan- 
ce«, kako on naziva pristaše grčkoga raskola, pa nije čudo, da se 
i on latio pera, da poradi na djelu sjedinjenja. Baričević 
(f 1806) mu pripisuje štokavsko djelce »Zrcalo pravedno« o histo- & 
rijatu grčkog raskola (Zagreb 1742, 8" str. 80, po Kukuljeviću). 

Ako je taj spis od Muliha, svakako ne će biti žajem isto- ; 
vjetan s onim odsjekom u »P, A.«; u kojem u pet poglavlja go- | 
vori o grčkom »raztanju« i o »raztancima« (I, 308—368). Evo u“ 
kratko sadržaj tih pet poglavlja: 


1.) »Od raztanja cirkve izhodne iliti grčke od zahodne iliti 
latinske, tojeto rimske (308—320): daje kratak prijegled glavnih 
dogođaja: t 

2.) »Od vere i zakona vezdašnjeh raztancev i Moskovit i 
Vlahov«: među ostalim govori i o liturgiji, metaniji, »od kipov 
malenih [slikanih] i zrezaneh«, o štovanju Svetaca, »od križanja 
vlaškoga« (320—331). 

3.) »Od bludnje i tužbe Photianske suprot Rimske Cirkve«: 
pobija najprije deset Focijevih prigovora i optužba proti katoličkoj 
Crkvi, za koje Mulih veli da ih dandanas i sami nesjedinjeni 
Grci »za nikaj drže«, Zatim raspravlja o glavnim razlikama: isho- 
đenje Duha Svetoga (331—341), »posvećenje “u sladkom« t. j. 
o beskvasnom hljebu za Euharistiju (341—345), čistilište (345— 
351), Papina »prvina« t. j. primat, vrhovništvo (351—355). 

4.) »Od zrokov, zarad kojeh Vlahi i vsi grčkoga zakona 
ljudi raztavleni morali bi se z Rimskum Cir zjediniti i zje- 
dinjeni stalno obstati, da bi sebi dobro hoteli« (356—362). To je 
poziv na sjedinjenje, za koje Mulih navodi sedam razloga: 

=a) Katolička Crkva ovim sjedinjenjem želi samo to, da se 
sadašnja grčka crkva povrati na staru grčku crkvu prije Focija; 

b) »Vlahi i Grki« sjedinjenjem ne gube ništa, pa ni obreda; 

c) ništetni su razlozi, s kojih se Focij odijelio od Crkve; 

d) pametniji su se Grci odrekli Focija na općim saborima 


u Carigradu (869), u Lyonu (1274) i u Firenzi (1439); 


e) strašno vjersko neznanje, u koje su upali rastavljeni, da 
premnogi ne znaju ni Oče naša, Zdravo Marije, deset zapovijedi, 
pa ni Vjerovanja apoštolskoga; 

i) »Kajti po ovom zjedinenju mogu se Vlahi ufati, da se 
njihovi sini vu našeh katoličanskeh školah izvuče ter ovak vučeni 
budu mogli vrli ljudi postati, ki budu ali vu duhovnom ali svet- 
skom stališu svojem starešem na veselje, narodu na slavu i vsemu 
orsagu negda na veliku hasen, a sebi i vnogem drugem na veki- 
večno zveličenje: ar se najdu i med vlaškum deteum kruto dobre 
Slave detčaki, ki bi bili vrlo vučeni ljudi, da [kad] bi se vu školah 
Povučili, ki vezda zarad ovoga nesrećnoga Raztanja z velikem 
svojem kvarom jesu zapušćeni i vu pogibeli zveličenja postavleni«; 

€) »Kajti zarad ovoga z Rimskum Cirkvum zjedinenja daju 
se vlaškem i $rčkem popom zjedinjenem vse one pravice, koje 
imaju rimski Redovniki [svećenici], tojeto: da budu slobodni od 
mužke [seljačke, kmetske] službe, na koju su se do vezda od 
svoje zemaljske gospode natiravali, i od svake daće svetskem na- 
vadne, koju su do vezda davali. Tako je presvetli Cesar Leopol- 
duš 1. milostivno odlučil, na prošnju kardinala Leopolda Kolonic 
arkibiškupa ostrogonskoga 6. Febr. 1699«, 


5.) »Od kalvinskoga vablenja Vlahov na svoju krivu veru« 
(363—368). G. 1699. mnogi su »Vlahi, Grki i njihovi biškupi« u 
Erdelju. privoljeli sjediniti se s kat. Crkvom, pa su ih »popi kal- 
viniste« nagovarali, neka prijeđu na njihovu vjeru, Mulih upo- 
zoruje »Vlahe i Grke« na brojne velike razlike u vjeri između 
njih i kalvinaca, a na istovjetnost vjere Istoka i Zapada prije 
Focijeva raskola. 

Napokon ponovno poziva na sjedinjenje s kat. Crkvom i na 
posluh Papi, »kak su ga vaši sveti Otci zpoznavali, poštuvali i 
poslušali, akoprem su grčki zakon [obred] držali. A drugač sta- 
novito neste na putu zveličenja, Ar kakti oni kotrigi [udovi] nesu 
Živi niti na hasen ne mogu biti, ki se ne drže svoje glave; kakti 
one rozgne [loze] ne mogu sada [ploda] prinašati, koje su od 
trsa odrezane; i kakti oni potoki moraju presehnuti, ki su od svo- 
jega zvirališća razlučeni, tak i kršćeniki oni nesu živi i ne mogu 
sada prinašati iliti na duše hasnuvati i zveličenja zadobiti, ki se 
goder ne drže svoje glave, Rimskoga Pape, tojeto: ako nesu 
s Rimskum Cirkvum zjedinjeni, od koje Kristuš govori: Boga ne 
bude imal Otca, ki Cirkvu ne bude imal Mater, koja je samo 

jedna, katoličanska, apoštolska«, 

Cetrnaest strana posvećuje Mulih »zakonu turskomu«, Na 
početku navodi razlog, zašto to čini: »Pokehdob leta 1717, Turki 
od Vune, Save i od Belgrada odtirani jesu se opet leta 1739, k nam 
primeknuli ter ovde do Vune, a dole Belgrad i vse do Šave oteli 
ter ovak naši susedi postali, zato vredno je nekaj i od njih i od 
njihovoga zakona ovdje postaviti, da se zna, odkud je i kaj je? 
Kak od toga pišu Zejneli, Tirmedi, P. Gonzalez, i najde se vu NL 
koranu«. Prikazu postanka i nauke islama dodan je zanimljivi 
o kojega ie vas z Turčinom kruto vučenem pred vno- 
emi ljudmi je imal vu Varadinu I juš 
E Mije eta 1547, 19, dan Majuša«. Po- 

> cathechetica«, — 


Turčin opita: Gde je bil Bog pred stvorenjem neba i 
zemlje ? 

Kršćenik odgovori: Vu svojem bilju, tojeto, onđe, gde 
je i vezda [sada]. 

Turčin ne razumevši toga veli: To ne istina, nego je bil 
vu belom oblaku, kakse vu našem Alkoranu najde. 

Kršćenik. Ako je Bog pred stvorenjem sveta bil vu be- 
lom oblaku, tak je i oblak bil pred stvorenjem neba i zemlje. — 
I to beše dosta Turčinu, zato je prepustil da opita. 

Ne htijući utruditi c, čitatelja spominjem o sadržaju još sa- 
mo dvoje. U pouci o »pobožnosti Marianskoj« i u opširnom tuma- 
čenju »Zdravo Marije« (1, 564—640) sadržana je u jezgri Ma- 
riologija, pisana s ljubavlju jednog velikog štovatelja Majke Gos- 
podinove. To je jedno, a drugo je, da je u »P. A.« popis zagre- 
bačkih biskupa počevši od prvoga imenom Duka do Jurja Bra- 
njuga, koga je Mulih nadživio za blizu 7 godina. 

8. — Djelo kaošto je »Posel Apoštolski« ne može biti pot- 
puno izvorno. Za »P.A.« smijemo mirne duše reći, da u to- 
mu ne zaostaje za sličnim djelima drugih naroda, a mnoge pri- 
znate izvornošću, s ole i slikovitošću stila i jen Sva- 
kako je Mulih svom djelu dao mnogo svoga, on mu je udario pe- 
čat Sjogiba gatog uma remeni srca. Uostalom on svoje ovis- 
nosti o drugim piscima ne taji, nasuprot savjesno navodi izvore. 
Upotrebio je uz Sv. Pismo velik broj pisaca: crkvene Oce, crkvene 
naučitelje, teologe, apologete, moraliste, kanoniste, ascetske pisce 
(i Habdelića), e le poi Kn 
Sponde, Kronika Franjevačkog Reda itd.). Od katehetičkih pisaca 
najviše navodi trojicu, jedan je Mulihov suvremenik Isusovac Ma- 
tija Heimbach, čije je djelo »Praxis catechetica seu Ma- 
nuductio pro instruendis rudibus« za živa auktora izdano na la- 
tinskom jeziku pet puta (1707—1742), a tri puta na njemačkom. 
Drugi je Belgijanac, generalni vikar namurski Nikola Turlot 

(f 1651). Njegovo izvrsno djelo »Thesaurus doctrinae christianae« 
(Lićge 1631) dotjerao je i umnožio Franjevac Matija Keul 
i izdao u K6lnu 1699. (novo izdanje izišlo u Mletcima 1736). Ja- 
mačno .Keulovu preradbu Turlotova »Thesaurusa« preveo je na 
hrvatski jezik bezimeni Franjevac i izdao pod naslovom »Blago 
nauka krstjanskoga Nikole Turlotte u Slovinski jezik složeno po 
jednomu Franceskanu«, Mletci 1770., 4" str. 466. (Šatarik 223). 
Mnogo navodi Mulih djelo »Nucleus Catecheticus« Bernarda 
Mercatora (Mletci 1706, Trnava 1728). : i 

Više se puta navodi »Rimski Navuk«<: to je glasoviti »Ca- 
techismus Romanus«, sastavljen za kuratni kler po nalogu Tri- 


5 Od Heimbacha ima još jedno Pia djelo, koje doan gdleja . 
i i s christiano-catholicus in cathedram concionatoriam elevatus (dva 
E Sa 1748, 2 sv. 40 str. 776 i 940). Mulih navodi samo »Heim- 
bach«, pa je moguće, da je upotrebio obadva, no vjerojatnije samo »Praxis 

dentskog općeg sabora i izdan g. 1566., klasičan prikaz katoličke 
nauke, koji je nažalost u nas praktički skoro nepoznat, a nekoć 
se mnogo cijenio, kako i zaslužuje. Na hrvatski jezik preveo ga je 
svećenik Josip Matović iz Dobrote (Mletci 1775., 8" str, 528). 

Mulih redovito navodi i djela, iz kojih je povadio brojne 
primjere, »pelde«, kojima je protkan »P. A.« Tu je na pr. djelo 
belgijskog Augustinca Tome de Cantimprć (Cantiprata- 
nus) iz XIII. stoljeća poznato pod naslovom »Bonum universale 
de apibus«, u kojem pisac kršćanima stavlja pred oči primjer mar- 
ljive pčele. Izdavano je često, još u XVII. stoljeću, a obiluje za- 
nimljivim, jezovitim i potresnim pripovijedkama. Iz njega su prešli 
mnogi primjeri u razne zbirke, pa i u jako raširenu pod natpisom 
»Magnum speculum exemplorum«, tiskanu od XV, do XVIII. sto- 
ljeća. Mulih se služio ovom zbirkom, kao i onom nekoć mnogo 
upotrebljavanom Isusovca d'Averoult- a, koji je francuski 
izvornik sam preveo na latinski: »Flores exemplorum sive Ca- 
techismus historialis«, Primjere je Mulih vadio također iz »Hor- 
tus Pastorum« Belgijanca Jakoba Marchant-a (1 1648), pa 
iz »Dialogus Miraculorum« znamenitog zbornika cistercite Ceza- 
rija od Heisterbacha (fo. 1240), iz Baronievih »Annales 
Ecelesiastici«, iz »Literae annuae« Isusovačkog reda, iz života Sve- 
ih, iz »Diarium Sanctorum« francuskog Isusovca Franje Gro- 
sec-a: ovo je djelo tiskano i u Zagrebu (1729), a $. 1735. je- 
dan ga je svršeni filozof zagrebačke Akademije razdijelio među 
uzvanike, koji su prisustvovali njegovoj javnoj disputi. 

Među primjerima nalazi se i takvih, koje je XVIII. stoljeće 
pobožno vjerovalo, no mi ćemo kraj njih staviti upitnik ili ih i 
otkloniti. Jedan smo takav naveli, o »opatici«, koja je u nepre- 
križenoj šalati »vraga pojela«. Ima jedna kratka »pelda« neodo- 
ljiva humora. Mulih dokazuje, da čudesa postoje samo u kato- 
ličkoj Crkvi, pa navodi nekoliko primjera, kako su krivovjerci gdje- 
kad pokušali tvoriti čudesa ili izgonili đavla, ali im je trud bio 
uzalud ili su čak zlo prošli: »Martin Luter vu šakristie. Witem- 
bergenske hotevši iz človeka vraga iztirati, komaj [jedva] sam 
je čez oblok [kroz prozor] van vušel, a strašnu vonjbu za sobum 
ostavil«. Primjer je iz Hei koji je napisao i nekoliko 
sočnih polemičkih spisa proti nasrtljivim_novovjercima. 


x 


Na koncu, da iskupim obećanje, otkrivam glavni razlog, za- 
što sam napisao ovu radnju, Htio sam upozoriti na činjenicu, da 
smo mi u XVIII. stoljeću imali čitav niz djela, pa i jako opširnih, 
koja su pučkim načinom i sustavno tumačila kršćanski nauk, djela, 
namijenjena širokim narodnim slojevima, koja su rodila i i 
plodovima, Danas mi takova opširna i svestrana priručnika 
aemamo. Je li možda danas manja potreba djela te vrsti? Toga 

nitko ne će reći, kad svi vidimo, koliko je rašireno vjersko ne-| 
znanje, često i u dobrih inače katolika. 

O prijekoj potrebi velikog pučkog priručnika o kršćanskom 
nauku napisao je g. 1916. pokojni Ante Špoljar, župnik u 
Sv. Trojstvu, uvjerljiv članak u Katoličkom Listu« (br. 31.), upi- 
rući prstom upravo u Mulihov »Posel Apoštolski,« kao uzor takova 
djela, Njegov glas je zamro u pustinji... 

Zadnjih sto godina nije bilo tako povoljne prilike za izda- 
vanje spominjano priručnika kao danas: ustaški pokret, u| 
koliko obuhvaća katolike, izričito hoće, da se mladež u svakom | 
smjeru odgoji strogo i potpuno katolički. Predstavnici ustaškog ' 
pokreta, na prvom mjestu naš divni Poglavnik, izjavili su to ne- 
dvoumno mnogo puta. Tu se otvara široka i krasna perspektiva: 
mladež se natječe, da što bolje upozna vjeru djedova i otaca, 
vjeru božanskog podrijetla i apsolutne vrijednosti, izvor sreće 
vječne i vremenite pojedinca i cijeloga naroda, zalog sigurne i 
lijepe budućnosti. Ta slika treba postati djelom, i postat će, ako 
smo vrijedni velikog vremena, u kojem živimo. Ljudi sposobnih 
imamo, a što se tiče troškova, njih će podmiriti netko, na koga 
se u doba neslobode nije moglo pomisliti... | : 

Usput još i ovo: Kraći priručnik trebalo bi podati obrazo- 
vanim svjetovnjacima, jer svi teško osjećamo, da nemamo su- 
stavna djela, iz kojeg bi inteligenat mogao svestrano upoznati ka- 
toličku vjeru. Teško je izreći, kolika je otuda šteta ne samo za 
pojedince, nego i za obitelji i čitav narod, a kolika bi u drugu 
ruku bila korist od priručnika pisana za obrazovane svjetovnjake 
katolike, u kojem bi apologetski momenat tek rijetko izbijao 
na površinu. Za takovu, recimo, laičku dogmatiku i moralku ni- 
kad zgodnijeg časa, a ne manjkaju nam ni stručnjaci vješti peru. 


Miroslav Vanino D. I. 


ku.“ 


17 


